Document ID: 31989R0119

Komisijas Regula (EEK) Nr. 119/89
(1989. gada 19. janvāris),
ar ko groza Regulu (EEK) Nr. 2514/78 par sēklu pavairošanas, kas veikta valstīs, kuras nav dalībvalstis, līgumu reģistrāciju dalībvalstīs
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3997/87 [2], un jo īpaši tās 3.a panta 4. punktu un 9. pantu,
tā kā Komisijas Regula (EEK) Nr. 2514/78 [3] precizē, kāda informācija Kopienā reģistrētajai līgumslēdzējai pusei ir jāsniedz iestādei, kura atbild par reģistrāciju; tā kā nosūtītajai informācijai ir jābūt atbilstošai tai informācijai, kāda ietverta līgumā; tā kā tādēļ būtu skaidri jāparedz, kā jāsagatavo līgums; tā kā par noteiktām šķirnēm līgumu reģistrācijai paredzētajā datumā ir grūti noteikt daudzumus, kurus varētu ievest Kopienā; tā kā, lai nodrošinātu precīzāku tirgus pārmaiņu novērtējumu, importa prognožu nodošanai būtu jānosaka cits datums; tā kā, lai prognozētu ievedamos daudzumus, būtu jāparedz paziņošana par tām platībām, ko valstī, kas nav dalībvalsts, izmanto ražošanai;
tā kā šajā regulā paredzētie pasākumi ir saskaņā ar Sēklu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2514/78 groza šādi:
1. Regulas 3. pantu aizstāj ar šādu:
"3. pants
Veicot 1. pantā paredzēto līgumu reģistrāciju, papildus pēdējo sagatavošanai, Kopienā reģistrētajai līgumslēdzējai pusei vienlaikus jāsniedz 4. pantā minētajai iestādei vismaz šāda informācija:
a) valsts, kurā sēklu ražošana tiks veikta;
b) sēklas augu sugas un šķirnes;
c) ražojamo sēklu daudzums, izcelsme un kategorija;
d) tirdzniecības gadi, kuri paredzēti līgumā, platība, kura jāapsēj, prognozētie daudzumi ievešanai Kopienā un plānotie piegādes periodi."
2. Regulas 5. panta 1. punktu papildina ar šādu:
"Tomēr par kukurūzas sēklu hibrīdiem dati par prognozētajiem, Kopienā ievedamajiem daudzumiem un plānotajiem piegādes periodiem ir jāpaziņo ne vēlāk kā sešus mēnešus pēc līgumu reģistrācijas termiņa izbeigšanās."
3. Regulas 6. pantu aizstāj ar šādu:
"6. pants
Dalībvalstis katru gadu, ne vēlāk kā 30 dienu laikā pēc pielikumā noteiktajiem beigu datumiem, paziņo Komisijai par platībām, kas jāapsēj, un par sēklu daudzumiem, ko prognozēts iegūt ražošanas rezultātā ievešanai Kopienā. Skaitļi tiek sadalīti pēc tirdzniecības gada, sugu vai šķirņu grupas, kā norādīts pielikumā, un pēc attiecīgās valsts, kas nav dalībvalsts.
Tomēr attiecībā uz kukurūzas sēklu hibrīdu par daudzumiem, kurus prognozē ievest Kopienā, tiek paziņots Komisijai ne vēlāk kā 30 dienu laikā kopš datuma, kad par tiem tiek paziņots kompetentajai iestādei, kura atbild par reģistrāciju."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 19. janvārī

Labels: 11
6